PAKALPOJUMA LĪGUMS

par ēdināšanas pakalpojumu sniegšanu

Š. Dubnova Rīgas Ebreju vidusskola

Rīgā, 2019.gada 20.augustā Nr. VSSDE-19-15-lī

**Š. Dubnova Rīgas Ebreju vidusskola**, kuru pārstāv direktore Karīna Brikmane, kas rīkojas, pamatojoties uz Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 20.03.2012. nolikuma Nr.204 „Š. Dubnova Rīgas Ebreju vidusskola nolikums” 64.punktu, turpmāk – Pasūtītājs, no vienas puses, un **LINELE SIA**, kuru pārstāv valdes locekle Diāna Rezņikova, kas rīkojas, pamatojoties uz statūtiem, turpmāk – Izpildītājs, no otras puses, turpmāk tekstā abi kopā – Puses, saskaņā ar Rīgas domes Izglītības, kultūras un sporta departamenta sarunu procedūras “Ēdināšanas pakalpojumi Š.Dubnova Rīgas Ebreju vidusskolā” (identifikācijas Nr.RD IKSD 2019/18) (turpmāk – Iepirkums) rezultātiem noslēdz šādu pakalpojumu līgumu, turpmāk ***–*** Līgums:

1. **Līguma priekšmets**
   1. Pasūtītājs uzdod un Izpildītājs apņemas sniegt ēdināšanas pakalpojumus Rīgas pilsētas pašvaldības izglītības iestādē – Š. Dubnova Rīgas Ebreju vidusskola (turpmāk – Skola) (turpmāk tekstā - Pakalpojums).
   2. Pakalpojuma sniegšanas vieta Miera 64, Rīga, LV - 1013.
2. **Līguma termiņš**
   1. Līguma darbības termiņš no 01.09.2019. līdz 29.05.2020.
   2. Līdz Līguma 2.2.punktā noteiktā termiņa beigām Pasūtītājam ir tiesības vairakkārt pagarināt Līgumu uz vienu gadu. Līguma darbības termiņš kopumā nepārsniedz 5 (piecu) gadu periodu no līguma spēkā stāšanās dienas.
3. **Līgumcena un samaksas kārtība**
   1. Līgumcena 1 (viena) izglītojamā ēdināšanai 1 (vienai) dienai ir:
      1. 1. līdz 12.klases (pusdienas) EUR 1,17 (viens *euro*, 17 centi) bez pievienotās vērtības nodokļa;
      2. 1. līdz 4. klase (brokastis) EUR 0,60 (nulle *euro*, 60 centi) bez pievienotās vērtības nodokļa;
      3. 1. līdz 3. klase (launags) EUR 0,45 (nulle *euro*, 45 centi) bez pievienotās vērtības nodokļa.
   2. Līgumcena vienam gadam ir EUR 89 618,88 (astoņdesmit deviņi tūkstoši seši simti astoņpadsmit *euro*, 88 centi) bez pievienotās vērtības nodokļa.
   3. Kopējā līgumcenu pieciem gadiem ir EUR 448 094,40 (četri simti četrdesmit astoņi tūkstoši deviņdesmit četri *euro*, 40 centi) bez pievienotās vērtības nodokļa.
   4. Pievienotās vērtības nodoklis tiek aprēķināts atbilstoši normatīvajiem aktiem.
   5. Līgumcenai viena izglītojamā ēdināšanai vienā dienā ir nemainīga neatkarīgi no tā, cik izglītojamo konkrētajā dienā izmanto ēdināšanas pakalpojumus. Par izglītojamo un darbinieku skaita izmaiņām Pasūtītājs informē Izpildītāju.
   6. Par Izpildītāja sniegtajiem ēdināšanas pakalpojumiem, kuri saskaņā ar normatīvajiem aktiem tiek segti no valsts un pašvaldības budžetā paredzētajiem līdzekļiem, Pasūtītājs saskaņā ar papildus noslēgtu līgumu veic samaksu bezskaidras naudas norēķinu veidā, apmaksājot Izpildītāja iesniegtos elektroniskos rēķinus.
   7. Pašvaldības apmaksātu brīvpusdienu uzskaitei Puses izmanto personalizētās viedkartes “Skolēna e karte” tehnoloģiskos risinājumus saskaņā ar pašvaldības normatīvajiem aktiem un Pasūtītāja norādījumiem.
   8. Par Izpildītāja sniegtajiem ēdināšanas pakalpojumiem, kuri saskaņā ar normatīvajiem aktiem netiek segti no valsts un pašvaldības budžetā paredzētajiem līdzekļiem, samaksu veic izglītojamais vai tā likumīgais pārstāvis skaidrā naudā Pakalpojuma saņemšanas vietā vai arī bezskaidras naudas norēķinu veidā saskaņā ar normatīvajiem aktiem un Pasūtītāja norādījumiem.
4. **Izpildītāja pienākumi** 
   1. Izpildītāja pienākums ir:
      1. organizēt izglītojamo ēdināšanu, ievērojot normatīvajos aktos noteiktās prasības un veselīga uztura principus;
      2. izstrādāt nedēļas ēdienkartes un tehnoloģiskās kartes, izmantojot Iepirkuma nolikuma 2.pielikumā minētās ēdienkartes un tehnoloģiskās kartes vai arī sagatavojot citas ēdienkartes un tehnoloģiskās kartes, kurās ēdiena sortiments, enerģētiskā vērtība un uzturvērtība atbilst normatīvo aktu un Skolas prasībām;
      3. saskaņot ar Skolas atbildīgo personu ne vēlāk kā 3 dienas iepriekš katras nākamās nedēļas ēdienkarti un tai atbilstošas tehnoloģiskās kartes;
      4. ja konkrētās Iepirkuma daļas tehniskajā specifikācijā iekļauta prasība nodrošināt 1. – 12.klašu izglītojamajiem arī brokastis un launagu, sagatavot un saskaņot ar Skolas noteikto personu brokastu un launaga ēdienkartes un tehnoloģiskās kartes;
      5. Skolas apstiprināto ēdienkarti izvietot izglītojamajiem, vecākiem un darbiniekiem pieejamā vietā (pie katras ēdiena izdales letes Skolas ēdnīcā, Skolas mājas lapā un/vai ziņojumu stendā);
      6. saskaņā ar Izpildītāja tehnisko piedāvājumu iepirkumā “Skolu ēdināšanas pakalpojumi Rīgas domes Izglītības, kultūras un sporta departamenta padotībā esošo skolu vajadzībām” (identifikācijas Nr.RD IKSD 2018/23) (turpmāk – Tehniskais piedāvājums) izmantot ēdināšanas pakalpojuma nodrošināšanai produktus, kuri atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām (turpmāk - BL, NPKS, LPIA);
      7. izglītojamo ēdināšanā izmantot Iepirkuma tehniskajā piedāvājumā BL, NPKS, LPIA produktu tabulā norādītos produktus, nodrošinot, ka pārtikas preču pavadzīmēs piegādāto produktu nosaukumi atbilst Iepirkuma tehniskajā piedāvājumā BL, NPKS, LPIA produktu tabulā norādīto produktu nosaukumiem, lai nodrošinātu iespēju izsekot produktu izcelsmi un atbilstību tehniskajam piedāvājumam Iepirkumā;
      8. ja objektīvu, no Izpildītāja neatkarīgu iemeslu dēļ BL, NPKS, LPIA produktu klāstā nepieciešamas izmaiņas, saskaņot ar Pasūtītāju izmaiņas, aizstājot Iepirkuma tehniskajā piedāvājumā BL, NPKS, LPIA produktu tabulā norādīto produktu ar līdzvērtīgu produktu, kas atbilst BL, NPKS, LPIA prasībām;
      9. ēdienkartēs norādīto ēdienu gatavošanā dot priekšroku svaigiem un sezonāliem pārtikas produktiem, ņemot vērā augļu un dārzeņu pieejamībai tirgū atbilstoši Zemkopības ministrijas izstrādātajam vietējo augļu un dārzeņu pieejamības kalendāru, kas publicēts Iepirkumu uzraudzības biroja mājaslapā internetā;
      10. nodrošināt pasniegšanas dienā svaigi pagatavotu ēdienu no dabīgiem, neapstrādātiem pārtikas produkti (piemēram, gaļa, zivis, olas, graudaugi, augļi, dārzeņi, kartupeļi), kas nav ģenētiski modificēti, nesatur ģenētiski modificētus organismus un nesastāv no tiem, kā arī papildus iekļaut uzturā arī apstrādātus un pārstrādātus pārtikas produktus (piemēram, maizi, jogurtu, sieru, gaļas produktus), kas nesatur ģenētiski modificētus organismus, nesastāv no tiem un nav no tiem ražoti, kam nav pievienoti aromatizētāji un pārtikas piedevas, kas noteiktas Ministru kabineta 13.03.2012. noteikumos Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;
      11. nodrošināt ēdināšanas pakalpojuma sniegšanai papildus nepieciešamo tehnisko aprīkojumu (inventāru un saimniecības pamatlīdzekļus) un nodrošināt virtuves tehniskā aprīkojuma apkopi par saviem līdzekļiem;
      12. ēdienu gatavošanā un uzglabāšanā dot priekšroku energoefektīvām un ūdens taupīšanas iespējām atbilstošām virtuves iekārtām;
      13. pakalpojuma sniegšanā dot priekšroku ledusskapjiem un saldētavām, kuri nesatur ozona slāni noārdošas vielas;
      14. ēdienus un dzērienus servēt, izmantojot vairakkārt lietojamos galda piederumus;
      15. trauku mazgāšanai lietot videi draudzīgus (fosfātus nesaturošus) mazgāšanas līdzekļus;
      16. dot priekšroku videi draudzīgai piegādei, lai samazinātu vides piesārņojumu ar izplūdes gāzēm no autotransporta un ceļa infrastruktūras slodzi;
      17. dot priekšroku produktiem lielākā iepakojumā vai tādā iepakojumā, kas ir videi draudzīgs vai kura lielākā daļa ir otrreizēji pārstrādājama, vai kura to pieņem atkārtotai izmantošanai;
      18. ieteicams veikt atbilstošu atkritumu apsaimniekošanu, šķirojot atkritumus, kas nododami tālākai pārstrādei vai reģenerācijai, – bioloģiski noārdāmos atkritumus, stiklu, papīru un kartonu, metālu, PET, plastmasas;
      19. par saviem līdzekļiem veikt ēdnīcas, t.sk., ēdnīcas grīdu ikdienas uzkopšanas darbus atbilstoši higiēnas prasībām;
      20. pēc Skolas pieprasījuma nodrošināt atbilstošu ēdināšanu gadījumos, kad izglītojamajam ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija;
      21. nodrošināt kvalitatīva un nekaitīga dzeramā ūdens pieejamību bez maksas;
      22. pēc Skolas pieprasījuma nodrošināt dalību Latvijas Republikas un Eiropas Savienības atbalsta programmā skolu apgādei ar augļiem, dārzeņiem un pienu;
      23. pēc Skolas pieprasījuma veikt aptaujas un citus pasākumus saistībā ar pakalpojumu kvalitātes izvērtējumu, kā arī īstenot sadarbību ar Skolu, izglītojamajiem un izglītojamo vecākiem, lai uzlabotu pakalpojuma kvalitāti;
      24. ne retāk kā reizi gadā iesniegt Skolai apliecinājumu, ka Izpildītājs saskaņā ar Bērnu tiesību aizsardzības likuma 72.pantu ir pieprasījis no Iekšlietu ministrijas Informācijas centra Sodu reģistra ziņas par personām (darbiniekiem), kuras strādā/-ās un sniegs ēdināšanas pakalpojumus Skolā, kā arī apņemas pēc iestādes pieprasījuma uzrādīt Soda reģistra izziņu;
      25. veikt visas nepieciešamās darbības, lai no Izpildītāja puses nodrošinātu personalizētās viedkartes “Skolēna e karte” izmantošanu pašvaldības apmaksātu brīvpusdienu uzskaitei un bezskaidras naudas norēķiniem saskaņā ar pašvaldības normatīvajiem aktiem un Pasūtītāja norādījumiem;
      26. sagatavot un iesniegt elektroniskos rēķinus ar Pasūtītāju noslēgtajos līgumos noteiktajā kārtībā;
      27. slēgt šādus papildus līgumus:
          1. līgumu par izglītojamo ēdināšanas pakalpojumiem, kuri saskaņā ar normatīvajiem aktiem tiek segti no valsts un pašvaldības budžetā paredzētajiem līdzekļiem;
          2. virtuves telpu, palīgtelpu, iekārtu un inventāra nomas līgumu;
          3. atkritumu apsaimniekošanas pakalpojumu līgumu ar attiecīgo pakalpojumu sniedzēju;
      28. ne vēlāk kā 5 darba dienu laikā pēc šī līguma noslēgšanas iesniegt Pasūtītājam dokumentus, kas apliecina Izpildītāja civiltiesiskās atbildības apdrošināšanu par sniegtajiem pakalpojumiem un saražoto/izplatīto produkciju gadījumos, ja pret Izpildītāju saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai (atbildības limitam, ko zaudējumu gadījumā apdrošināšanas kompānija izmaksās Pasūtītājam, attiecīgajā Iepirkuma daļā visā līguma darbības laikā jābūt ne mazākam kā 100 tūkstoši *euro*), iesniedzot apdrošināšanas polisi, kā arī dokumentu, kas apliecina apdrošināšanas prēmijas apmaksu;
      29. sniegt Pasūtītājam ar Pasūtījuma izpildi saistītos dokumentus un informāciju ne vēlāk kā trīs darba dienu laikā pēc Pasūtītāja pieprasījuma;
      30. nekavējoties paziņot Pasūtītājiem par šķēršļiem, kuri var ietekmēt šī līguma nosacījumu un Pakalpojuma izpildi;
      31. nepieļaut nepiederošu personu uzturēšanos telpās, kuras saistītas ar Pakalpojuma izpildi;
      32. nodrošināt darba drošības, darba aizsardzības, sanitāro normu, drošības tehnikas, ugunsdrošības un Pasūtītāja iekšējās kārtības un apkārtējās vides aizsardzību regulējošo normatīvo aktu ievērošanu;
      33. izpildīt Pasūtītāja norādījumus un prasības, kas saistītas ar Pakalpojuma sniegšanu un nav pretrunā ar Iepirkuma tehnisko specifikāciju, Izpildītāja piedāvājumu Iepirkumā un līguma noteikumiem, kā arī normatīvajiem aktiem;
      34. Skolā ēdināšanas procesu ir organizēt saskaņā ar Ebreju reliģioziem likumiem un tradīcijām, t.i. nodrošināt, lai ēdiens būtu Košers;
      35. pilnu informāciju par ēdināšanas procesa organizēšanas prasībām, sertifikātiem un noteikumiem var saņemt konsultējoties ar Rīgas sinagogas Rabīnu Kalevs Krelins  ([kkrelin@gmail.com](http://kkrelin@gmail.com)) vai reliģiskās organizācijas Habad mājas lapā - https://www.chabad.org/library/article\_cdo/aid/134459/jewish/Kosher-Info.htm;  [www.kosher4u.eu](http://www.kosher4u.eu);
      36. primārie noteikumi, kurus nodrošina Izpildītājs:
      37. aizliegts lietot pārtikā cūkgaļu,  austeres, garneles, krabjus un vēžus;
      38. dzīvnieki, kurus ir atļauts ēst obligāti jānokauj īpašā veidā, katrai gaļas partijai ir "Teudat kašrut"  (attiecīgs derīgs sertifikāts), to var dabūt pasūtot gaļu [www.kosher4u.eu](http://www.kosher4u.eu);
      39. vairāk informācijas par "Teudat kašrut" sertificēšanas procesu var saņemt konsultējoties ar Rīgas sinagogas Rabīnu  Kalevs Krelins  ([kkrelin@gmail.com](http://kkrelin@gmail.com));
      40. ir atļauts uzturā lietot:
      41. govs, aitas un kazas gaļu;
      42. putnu gaļu (vista, pīle, zoss, tītars);
      43. zivīm ir divas obligātas košeras pazīmes: spuru un svaru klātbūtne ūdenī;
      44. zivis, olas, augļus un graudu izcelsmes produktus var ēst gan ar gaļu, gan ar pienu;
      45. visi graudaugi, kas audzēti ārpus Izraēlas, kā arī no tiem izgatavoti milti varētu būt izmantoti, cepot miltu izstrādājumus, prasība, ka produktā nav ne-košeru sastāvdaļu, piemēram, dzīvnieku taukus, aromatizētājvielas un garšas piedevas, kā arī jānodrošina, lai šīs vielas netiktu izmantotas ražošanas procesā, un cepšanas trauks nav izmantots ne-košera produktiem;
      46. atļauts izmantot tikai košera dzīvnieku pienu;
      47. atļauts izmantot tikai košera dzīvnieku olas, olām papildus jābūt pārbaudītām, vai nav asiņu klātbūtne olās, tas padara produktu par ne-košeru;
      48. dzīvnieku izcelsmes produkti tiek sadalīti gaļā un piena produktos, kuros aizliegts maisīt, sagatavot vai patērēt kopā un pat iegūt no maisījuma jebkādu labumu, ir noteikts laika intervāls starp gaļas un piena pārtikas patēriņu: pēc gaļas ēdienreizēm 3, pēc piena pusstundu, šos intervālus nepieciešams ņemt vērā veidojot dienas ēdienkarti;
      49. virtuves priekšmetus un traukus, kas saskārušies ar piena produktiem, nedrīkst izmantot gaļas ēdienu pagatavošanā un pasniegšanā;
      50. augļi un dārzeņi ir atļauti uzturam, bet tie nedrīkst saturēt kukaiņus;
      51. obligāti ēdiena pagatavošanas laikā ir nepieciešama Mašgijah klātbūtne (Mašgijah - rabīns, kurš seko ēdināšanas bloka darbībai), mašgijah klātbūtni nodrošina ēdināšanas uzņemums;
      52. papildus informāciju par Mašgijah klātbūtni var saņemt konsultējoties ar Rīgas sinagogas Rabīnu Kalevs Krelins ([kkrelin@gmail.com](http://kkrelin@gmail.com));
      53. papildus nepieciešams nodrošināt, ka Pesah svētku laikā ir īpašais aizliegumus, kas saistīts ar raugu (chametz), ir aizliegts ēst un glabāt virtuvē produktus, kas satur chametzu;
      54. Chametz (raugs) ir pārtika un dzērieni no kviešiem, rudziem, miežiem, auzām vai polba, kas nonāk saskarē ar ūdeni vai citu šķidrumu;
      55. Matzah, ko var un vajadzētu ēst Pesahā, ir izgatavots no miltiem un ūdens, kas tiek cepts 18 minūtes;
      56. visas pārējās prasības ir saskaņā ar vispārīgajām prasībām par veselīgu uzturu, kas jānodrošina jebkurā pašvaldības skolā.
5. **Pasūtītāja pienākumi** 
   1. Pasūtītāja pienākums ir:
      1. veikt samaksu par sniegto Pakalpojumu atbilstoši valsts un pašvaldības budžetā paredzētajiem līdzekļiem pamatizglītības iestādes skolēnu ēdināšanai;
      2. slēgt virtuves telpu, palīgtelpu, iekārtu un inventāra nomas līgumu ar Izpildītāju;
      3. saskaņot Izpildītāja iesniegto katras nedēļas ēdienkarti ne vēlāk kā divu darba dienu laikā pēc tās iesniegšanas, ja tā atbilst normatīvo aktu prasībām un Izpildītāja tehniskajam piedāvājumam Iepirkumā;
      4. ne vēlāk kā trīs darba dienu laikā saskaņot izmaiņas BL, NPKS, LPIA produktu sarakstā, ja izmaiņas nepieciešamas objektīvu, no Izpildītāja neatkarīgu iemeslu dēļ un sarakstā minētais produkts tiek aizstāts ar līdzvērtīgu produktu, kas atbilst BL, NPKS, LPIA prasībām;
      5. informēt Izpildītāju par izglītojamajiem, kuriem ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija;
      6. informēt Izpildītāju par izglītojamo un darbinieku skaita izmaiņām;
      7. sadarbībā ar Izpildītāju veikt aptaujas un citus pasākumus saistībā ar Pakalpojumu kvalitātes izvērtējumu, kā arī īstenot sadarbību ar Izpildītāju, izglītojamajiem un izglītojamo vecākiem, lai uzlabotu Pakalpojuma kvalitāti;
      8. sniegt Izpildītājam ar Pasūtījuma izpildi saistītos dokumentus un informāciju;
      9. nodrošināt noslēgto līgumu pārvaldību, izmantojot Rīgas domes Vienotās informācijas sistēmas lietojumprogrammu LĪGUMI saskaņā ar iekšējiem normatīvajiem aktiem;
      10. saskaņā ar pašvaldības normatīvajiem aktiem, rīkojumiem un norādījumiem veikt visas nepieciešamās darbības, lai no Skolas puses nodrošinātu personalizētās viedkartes “Skolēna e karte” izmantošanu pašvaldības apmaksātu brīvpusdienu uzskaitei, veikt datu apstrādi RDVIS lietojumprogrammas KAVIS modulī “Brīvpusdienu uzskaite”, turpmāk – Brīvpusdienu modulis, kā arī atbildēt par norādīto datu kvalitāti un atbilstību faktiskajai situācijai;
      11. paziņot Izpildītājam vismaz 1 (vienu) mēnesi iepriekš par plānotiem Skolas darbības tiek pārtraukumiem, piemēram, mācību gada brīvdienām;
      12. nekavējoties paziņot Izpildītājam par neplānotiem Skolas darbības pārtraukumiem, kuri radušies nepārvaramas varas apstākļu dēļ.
6. **Atbildība**
   1. Pusēm saskaņā ar Civillikuma normām ir tiesības prasīt zaudējumu atlīdzību un ir pienākums atlīdzināt zaudējumus, ko tā ar savu darbību vai bezdarbību nodarījusi.
   2. Puses ir atbildīgas par saistību izpildi Līgumā noteiktajā kārtībā un termiņos. Par saistību izpildes termiņu nokavējumu tiek sastādīts rakstisks dokuments, kuru paraksta Pušu pilnvarotie pārstāvji. Ja šādi termiņu nokavējumi tiek konstatēti atkāroti, un Puse nokavējuma dēļ vairs nav ieinteresēta Līguma izpildīšanā, tad Puse var prasīt Līguma pārtraukšanu.
   3. Ja Izpildītājs ir izpildījis savas saistības, bet nav laikā saņēmis samaksu par ēdināšanas pakalpojumiem, kuri saskaņā ar normatīvajiem aktiem tiek segti no valsts un pašvaldības budžetā paredzētajiem līdzekļiem, Izpildītājs ir tiesīgs no Pasūtītāja prasīt likumiskos procentus. Izpildītāja tiesība prasīt likumiskos procentus atkrīt, ja Pasūtītājs nav atbildīgs par kavējumu.
   4. Izpildītājs nes pilnu atbildību par iespējamo kaitējumu un zaudējumiem, kas Pakalpojuma sniegšanas rezultātā un Izpildītāja, kā arī Pasūtījuma izpildē piesaistīto personu rīcības vai bezdarbības rezultātā var tikt nodarīts kā Pasūtītājam, tā arī faktiskajiem Pakalpojuma saņēmējiem, t.sk., Skolas izglītojamajiem un darbiniekiem.
   5. Pasūtītājam ir tiesības:
      1. jebkurā laikā ierasties Pakalpojuma sniegšanas vietā, lai veiktu Līguma nosacījumu izpildes kontroli un novērtētu Pakalpojuma sniegšanas kvalitāti, t.sk., pārbaudīt ēdiena pagatavošanas procesa un ēdiena kvalitātes atbilstību līgumā, normatīvajos aktos noteiktajām prasībām, kā arī pārbaudīt to, vai ēdināšanas pakalpojuma nodrošināšanai tiek izmantoti BL, NPKS, LPIA produkti saskaņā ar Iepirkumā iesniegto tehnisko piedāvājumu;
      2. pieprasīt no Izpildītāja paskaidrojumus par Pakalpojuma sniegšanas gaitu, pārtikas piegādes, uzglabāšanas, sagatavošanas un pasniegšanas kārtību un Līguma nosacījumu iespējamajiem pārkāpumiem.
   6. Pakalpojuma neatbilstību Līguma noteikumiem un kvalitātes prasībām apliecina kontrolējošo institūciju (t.sk., Pārtikas un veterinārā dienesta) dokuments, vai arī Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis.
   7. Līguma saistību neizpildes vai nepienācīgas izpildes gadījumā Pasūtītājs var prasīt no Izpildītāja pienācīgu Līguma turpmāku izpildi un līgumsodu šādā apmērā:
      1. 100 *euro* apmērā, ja Izpildītājs sniedzis Pakalpojumu neatbilstoši Pasūtītāja saskaņotajām ēdienkartēm, ko apliecina Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis;
      2. 200 *euro* apmērā, ja Izpildītājs tehniskajā piedāvājumā norādīto ēdienu gatavošanā neizmanto BL, NPKS, LPIA produktus, ko apliecina kontrolējošās institūcijas dokuments vai Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis;
      3. 300 *euro* apmērā, ja Izpildītāja darbībā ir konstatēts normatīvo aktu pārkāpums, ko apliecina kontrolējošās institūcijas dokuments vai Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis;
      4. 1 % apmērā no šī līguma 3.2.punktā minētās līgumcenas, ja saskaņā ar kontrolējošo institūciju rīkojuma dokumentiem Izpildītāja darbība ir apturēta normatīvo aktu pārkāpuma dēļ.
   8. Pasūtītājs var prasīt līgumsodu 10 % apmērā no šī līguma 3.2.punktā minētās līgumcenas, ja pirms šī līguma termiņa beigām Izpildītājs vienpusēji izbeidz līgumu.
7. **Nepārvarama vara**
   1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Puse par šādu apstākļu iestāšanos ir informējusi otru Pusi 24 (divdesmit četru) stundu laikā no šādu apstākļu rašanās brīža.
   2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes un citi no pusēm pilnīgi neatkarīgi radušies ārkārtēja rakstura negadījumi, kas tieši ietekmē līguma noteikto saistību izpildi un ko Pusēm nebija iespējas ne paredzēt, ne novērst.
   3. Pusei, kura atsaucas uz nepārvaramas varas apstākļiem, ir jāpierāda, ka tai nebija iespēju ne paredzēt, ne novērst radušos apstākļus un to radītās sekas.
   4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru pusi 5 (piecas) darba dienas iepriekš.
8. **Līguma grozīšanas kārtība un kārtība, kādā pieļaujama atkāpšanās no līguma**
   1. Līguma grozījumi ir pieļaujami, ja tie tiek veikti atbilstoši publisko iepirkumu reglamentējošo normatīvo aktu noteikumiem.
   2. Ja tiek pieņemts lēmums palielināt valsts vai pašvaldības budžetā paredzētos līdzekļus (ēdināšanas maksimālo maksu vienam izglītojamajam dienā) vispārējās izglītības iestāžu skolēnu ēdināšanai, Līgumā noteiktā ēdienreizes cena var tikt proporcionāli palielināta, veicot Līguma grozījumus.
   3. Līdz Līguma termiņa beigām Pasūtītājam ir tiesības vairakkārt pagarināt Līgumu uz vienu gadu ar nosacījumu, ka Līguma darbības termiņš kopumā nepārsniedz 5 (piecu) gadu periodu no Līguma spēkā stāšanās dienas.
   4. Līguma termiņa pagarinājuma gadījumā Izpildītājam ir pienākums ne vēlāk kā 5 darba dienu laikā pēc vienošanās noslēgšanas par Līguma termiņa pagarināšanu iesniegt Pasūtītājam dokumentus, kas apliecina Izpildītāja civiltiesiskās atbildības apdrošināšanu par sniegtajiem pakalpojumiem un saražoto/izplatīto produkciju gadījumos, ja pret Izpildītāju saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai (atbildības limitam, ko zaudējumu gadījumā apdrošināšanas kompānija izmaksās Pasūtītājam, attiecīgajā Iepirkuma daļā visā līguma darbības laikā jābūt ne mazākam kā 100 tūkstoši *euro)*, iesniedzot apdrošināšanas polisi, kā arī dokumentu, kas apliecina apdrošināšanas prēmijas apmaksu.
   5. Jebkuri Līguma grozījumi vai papildinājumi tiek noformēti rakstveidā un kļūst par Līguma neatņemamu sastāvdaļu.
   6. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir Pusēm saistošs arī bez vienošanās pie Līguma parakstīšanas.
   7. Līgumu var izbeigt pirms termiņa, Pusēm par to rakstiski vienojoties.
   8. Ja kāda Puse nepilda vai nepienācīgi pilda līguma noteikumus, t.sk., gadījumā, ja tiek izbeigts ar Izpildītāju noslēgtais nomas, un ja vainīgā Puse viena mēneša laikā no pretenzijas nosūtīšanas dienas nav novērsusi pretenzijā norādītos trūkumus, otrai Pusei ir tiesības vienpusēji izbeigt Līguma darbību, nosūtot paziņojumu par Līguma izbeigšanu.
   9. Izpildītājs un Pasūtītājs ir tiesīgs vienpusēji izbeigt Līgumu pirms termiņa, par to rakstiski paziņojot otrai Pusei šādos gadījumos:
      1. ja tiesā pret Izpildītāju ir iesniegts maksātnespējas procesa pieteikums;
      2. ja ir apturēta vai izbeigta Izpildītāja komercdarbība vai kāds no tās pamatvirzieniem, kā rezultātā var kļūt neiespējama Līguma izpilde;
   10. Pasūtītājam ir tiesības vienpusēji atkāpties no Līguma, neatlīdzinot Izpildītājam ar Līguma pirmstermiņa izbeigšanu saistītos zaudējumus un neiegūto peļņu, par to rakstveidā brīdinot Izpildītāju vismaz 1 mēnesi iepriekš, ja Līguma izpilde kļūst neiespējama no Pasūtītāja neatkarīgu ārēju apstākļu, t.sk., valsts vai pašvaldības lēmumu rezultātā, kā arī gadījumā, ja Līguma izpildes laikā uz Izpildītāju attiecināmas piemērotās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas atbilstoši Starptautisko un Latvijas Republikas nacionālo sankciju likuma 11.1panta trešā daļai.
   11. Līguma izbeigšana pirms termiņa neatbrīvo Puses no pienākuma izpildīt maksājumu saistības.
9. **Strīdu izšķiršanas kārtība**

Visus ar Līgumu saistītos strīdus un domstarpības Puses risina sarunu ceļā, bet, ja radušos strīdus un domstarpības neizdodas atrisināt sarunu ceļā, Puses tos risina tiesā saskaņā ar Latvijas Republikas spēkā esošajiem normatīvajiem aktiem.

1. **Citi noteikumi**
   1. Līguma noteikumu izpildes kontrolei – Puses pilnvaro sekojošus pārstāvjus:
      1. no Izpildītāja puses <amats, vārds, uzvārds, e-pasta adrese, tālruņa Nr.>;
      2. no Pasūtītāja puses <amats, vārds, uzvārds, e-pasta adrese, tālruņa Nr.>.
      3. Līgums sagatavots uz deviņām lapām divos eksemplāros, un tiem ir vienāds juridisks spēks. Pie katras no Pusēm atrodas viens Līguma eksemplārs.
2. **Pušu rekvizīti un paraksti**

**Pasūtītājs Izpildītājs**

|  |  |
| --- | --- |
| **Š. Dubnova Rīgas Ebreju vidusskola**  Miera 64, Rīga, LV - 1013  Tālrunis 67520855  e-pasta adrese sdvnrevs@riga.lv  Norēķinu rekvizīti:  Rīgas pilsētas pašvaldība  Juridiskā adrese: Rātslaukums 1, Rīga,  LV-1050  NMR kods: 90011524360  PVN. reģ. Nr.: LV90011524360  Luminor Bank, AS,  kods NDEALV2X  Konta Nr. LV24NDEA0021000716042 (valsts budžeta līdzekļiem)  LV14NDEA0021000916042  (pašvaldības budžeta līdzekļiem)  Iestādes kods 2102342  direktore Karīna Brikmane | **LINELE SIA**  Reģistrācijas Nr. 40103364074  Miera ielā 62, Rīgā, LV-1013  Banka NORDEA BANK AB Latvijas filiāle  Kods NDEALV2X  Konta Nr. LV73NDEA0000083009413  Tālrunis 22053803  e-pasta adrese diana.dreznikova@gmail.com  valdes locekle Diāna Rezņikova |